CELEX: 52007SC0958
Language: mt
Date: 2007-07-11 00:00:00
Title: Rakkomandazzjoni mill-Kummissjoni lill-Kunsill bl-għan li l-Kummissjoni tiġi awtorizzata tiftaħ in-negozjati għall-parteċipazzjoni Komunitarja fil-ħidma tad-Djalogu Fiskali Internazzjonali (ITD)

Avviż Legali Importanti

|

52007SC0958

Rakkomandazzjoni mill-Kummissjoni lill-Kunsill bl-għan li l-Kummissjoni tiġi awtorizzata tiftaħ in-negozjati għall-parteċipazzjoni Komunitarja fil-ħidma tad-Djalogu Fiskali Internazzjonali (ITD)  /* SEK/2007/0958 finali */  

	[pic] | KUMMISSJONI TAL-KOMUNITAJIET EWROPEJ |Brussel 11.7.2007SEG(2007) 958 finaliRAKKOMANDAZZJONI MILL-KUMMISSJONI LILL-KUNSILLbl-għan li l-Kummissjoni tiġi awtorizzata tiftaħ in-negozjati għall-parteċipazzjoni Komunitarja fil-ħidma tad-Djalogu Fiskali Internazzjonali (ITD)MEMORANDUM TA’ SPJEGAZZJONIIL-KUNTEST TAL-PROPOSTA |110 | Raġunijiet u għanijiet tal-proposta L-ITD hija assoċjazzjoni de facto bejn l-OECD, l-IMF u l-Bank Dinji. Din l-assoċjazzjoni m'għandha l-ebda status jew personalità ġuridika u hija attwalment regolata minn ftehim bil-miktub iffirmat minn rappreżentanti tat-tliet organizzazzjonijiet parteċipanti. L-għanijiet ta' l-ITD huma: - li tippromwovi djalogu reali dwar il-fiskalità bejn l-organizzazzjonijiet parteċipanti u l-gvernijiet, bl-għan li jipprovdi lill-pajjiżi kollha b'elementi għal kunsiderazzjoni, f'diskussjonijiet fuq il-politika u l-amministrazzjoni fiskali; - li jiġu identifikati u skambjati l-prassi tajba; - li jiġu kkoordinati l-attivitajiet attwali kurrenti fil-qasam fiskali biex jiġi evitat xogħol doppju; - li jiġu pprovduti l-elementi essenzjali u l-assistenza teknika fil-qasam fiskali. L-istudji mwettqa mill-ITD huma ppubblikati fuq is-sit ta' l-internet (http://www.itdweb.org/Pages/Home.aspx). Barra minn hekk l-ITD torganizza regolarment konferenzi internazzjonali. L-ITD hija prinċipalment iffinanzjata minn kontribuzzjonijiet ta' l-organizzazzjonijiet parteċipanti. Il-livell tal-kontribuzzjonijiet huwa deċiż kull sena unanimament mill-grupp ta' tmexxija magħmul mir-rappreżentanti ta' l-organizzazzjoniiet parteċipanti Fl-aħħar snin finanzjarji l-kontribuzzjoni ta' kull organizzazzjoni parteċipanti telgħet għal madwar EUR 100 000. L-ITD u l-organizzazzjonijiet li jipparteċipaw fiha talbu lill-Kummissjoni ssir ir-raba' organizzazzjoni parteċipanti. |120 | Il-kuntest ġenerali Il-Kummissjoni għandha bħala għan li tiffavorizza l-koordinazzjoni tal-politiki fiskali u l-kooperazzjoni amministrattiva fil-qasam fiskali, fuq livell dinji. Fil-fatt, jekk wieħed iqis il-globalizazzjoni ta' l-ekonomija u l-internazzjonalizzazzjoni tal-kummerċ, jidher li l-ħtieġa għall-parteċipazzjoni fi djalogu ma' l-organizzazzjonijiet internazzjonali qiegħda dejjem tikber, minħabba l-ħtieġa li teżisti biex l-isforzi rispettivi jiġu kkoordinati u biex tiġi żgurata l-implimentazzjoni ta' prinċipji, bħalma huma t-tmexxija tajba u t-trasparenza fiskali. Il-Kummissjoni tixtieq li tipparteċipa f'dan id-djalogu b'mod trasparenti fil-konfront ta' l-Istati Membri. Għal dan il-għan, l-ITD tikkostitwixxi fuq livell dinji l-aktar forum importanti ta' livell għoli biex jiġu diskussi suġġetti ta' politika u amministrazzjoni fiskali. Id-djalogu bejn l-amministrazzjonijiet fiskali fuq livell dinji u l-kooperazzjoni approfondita fl-oqsma speċifiċi, għandhom iwasslu għas-simplifikazzjoni u għall-aġġornament tar-regoli u tal-proċeduri amministratrivi, li magħhom għandhom jikkonformaw l-operaturi ekonomiċi fil-qasam fiskali. Il-parteċipazzjoni attiva ta' l-Unjoni kif rappreżentata mill-Kummissjoni, f'diskussjonijiet fi ħdan l-ITD, tippermetti d-diskussjoni fuq livell dinji tal-possibbiltajiet ta' kooperazzjoni, bl-għan li tiġi affrontata l-frodi fiskali transkonfinali fuq livell dinji. Il-parteċipazzjoni attiva ta' l-Unjoni kif rappreżentata mill-Kummissjoni, f'diskussjonijiet fi ħdan l-ITD, tippermetti l-analiżi tat-tentattivi jew ta' l-esperjenzi tal-pajjiżi terzi, fil-kuntest ta' l-elaborazzjoni tal-proposti li għandhom l-għan li jaġġornaw is-sistema Ewropea tal-VAT. |139 | Id-dispożizzjonijiet fis-seħħ fil-qasam tal-proposta Ma hemm l-ebda dispożizzjoni fis-seħħ fil-qasam tal-proposta. |140 | Il-koerenza ma’ l-istrateġiji politiċi u l-għanijiet l-oħra ta’ l-Unjoni Fil-Komunikazzjoni mibgħuta lill-Kunsill, lill-Parlament Ewropew u lill-Kumitat Ekonomiku u Soċjali Ewropew u lill-Kumitat tar-Reġjuni "It-Tmexxija fil-konsensus Ewropew għall-Iżvilupp - lejn approwċ armonizzat fi ħdan l-Unjoni Ewropea", il-Kummissjoni tenfasizza l-ħtieġa li tiġi promossa tmexxija tajba fiskali fil-pajjiżi li għadhom qed jiżviluppaw. L-għanijiet ta' l-ITD jikkonformaw ma' din ir-rakkomandazzjoni. L-ITD tikkummissjona studji u torganizza konferenzi fuq għadd ta' suġġetti relatati mal-fiskalità, li l-biċċa l-kbira minnhom joqorbu sewwa lejn l-oqsma li fihom l-Unjoni hija attiva. Il-parteċipazzjoni fl-ITD hija mistennija li tiskatta sinerġiji. Il-koordinazzjoni tal-politiki fiskali u l-prattiċi amministrattivi fuq livell internazzjonali hija neċessarja għall-funzjonament tajjeb tas-suq intern. L-istudji mwettqa mid-Djalogu Fiskali Internazzjonali huma ta' benefiċju għall-pajjiżi li għadhom qed jiżviluppaw, bl-għan li jippromwovu regoli għal tmexxija fiskali tajba, skond il-politika Komunitarja għall-iżvilupp u b'mod partikolari r-rakkomandazzjonijiet tal-Kummissjoni fil-Komunikazzjoni tagħha lill-Kunsill, lill-Parlament Ewropew u lill-Kumitat Ekonomiku u Soċjali Ewropew u lill-Kumitat tar-Reġjuni "It-Tmexxija fil-konsensus Ewropew għall-Iżvilupp - lejn approwċ armonizzat fi ħdan l-Unjoni Ewropea"[1]. |IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT |Il-konsultazzjoni mal-partijiet interessati |219 | L-uniċi partijiet interessati huma l-Istati Membri u l-organizzazzjonijiet internazzjonali li jipparteċipaw fl-ITD. |Il-ksib u l-użu ta' l-għarfien espert |229 | Ma kienx meħtieġ li jintalab parir espert estern. |230 | Il-valutazzjoni ta’ l-impatt Kien maħsub li l-ħidma ta' l-ITD tiġi megħjuna permezz ta' l-għoti ta' fondi. Din il-possibbiltà madanakollu giet imwarrba peress li ma tippermettix il-parteċipazzjoni attiva fid-determinazzjoni ta' l-għanijiet u tal-pjan ta' ħidma ta' l-ITD. Għahekk ġie deċiż li jiġi konkluż ftehim bejn l-Unjoni u l-organizzazzjonijiet imsieħba ta' l-ITD. Din il-possibbiltà għandha tippermetti lill-Kummissjoni tagħmel parti mill-grupp ta' tmexxija ta' l-ITD u b'hekk tiddefinixxi magħhom ilkoll il-programm ta' ħidma ta' l-ITD u l-prijoritajiet tiegħu. |L-ELEMENTI ġURIDIċI TAL-PROPOSTA |305 | Sommarju tal-miżuri proposti Il-miżura tikkostitwixxi Rakkomandazzjoni tal-Kummissjoni lill-Kunsill, fejn dan ta' l-aħħar ġie mistieden jagħti mandat lill-Kummissjoni biex jiftaħ in-negozjati għall-iffirmar ta' ftehim ta' sħubija ma' l-ITD. |310 | Bażi ġuridika L-Artikolu 181A tat-Trattat li jistabbilixxi l-Komunità Ewropea. |320 | Il-prinċipju tas-sussidjarjetà Il-prinċipju tas-sussidjarjetà japplika sakemm il-proposta ma tolqotx xi qasam fl-ambitu tal-kompetenza esklussiva tal-Komunità. |L-għanijiet tal-proposta ma jistgħux jintlaħqu b’mod suffiċjenti b'azzjoni ta’ l-Istati Membri minħabba r-raġunijiet li ġejjin. |321 | Huma biss l-organizzazzjonijiet internazzjonali li jistgħu jissieħbu fl-ITD. L-Istati Membri jistgħu jkunu membri iżda ma jistgħux jieħdu sehem fil-grupp ta' tmexxija. |323 | Mhux possibbli li Stat Membru jissieħeb fl-ITD. |L-għanijiet tal-proposta jistgħu jintlaħqu aħjar permezz ta’ azzjoni Komunitarja minħabba r-raġunijiet li ġejjin. |324 | Il-parteċipazzjoni ta' l-Unjoni fl-ITD tippermetti approwċ ikkoordinat, u tippermetti li tinfluwenza il-programm ta' ħidma ta' l-ITD. |327 | L-Istati Membri għandhom il-possibbiltà li jkunu membri ta' l-ITD u li jibbenifikaw mir-riżultati ta' l-istudji immexxija mill-ITD, iżda ma jistgħux jintervjenu fid-definizzjoni tal-programm ta' ħidma. |Għalhekk il-proposta hija konformi mal-prinċipju tas-sussidjarjetà. |Il-prinċipju tal-proporzjonalità Il-proposta hija skond il-prinċipju tal-proporzjonalità għar-raġunijiet li ġejjin. |331 | Il-konklużjoni ta' ftehim ma' l-imsieħba ta' l-ITD f'isem l-Unjoni tippermetti trasparenza totali fil-konfront ta' l-Istati Membri. |332 | Il-parteċipażżjoni tal-Kummissjoni fil-ħidma ta' l-ITD f'isem l-Unjoni tippermetti li tnaqqas l-implikazzjoni finanzjarja ta' din il-parteċipazzjoni. |Għażla ta’ l-istrumenti |341 | L-istrument propost: rakkomandazzjoni. |342 | Strumenti oħrajn ma jkunux adegwati minħabba r-raġunijiet li ġejjin. Seta' ġie konkluż ftehim bejn il-Kummissjoni u l-organizzazzjonijiet l-oħra imsieħba fl-ITD, mingħajr l-implikazzjoni ta' l-Istati Membri, madanakollu din l-għażla me kinitx tippermetti l-livell meħtieġ ta' involviment ta' l-Unjoni fil-ħidma ta' l-ITD. |IMPLIKAZZJONI BAġITARJA |401 | F'dan l-istadju r-rakkomandazzjoni m'għandha l-ebda impatt fuq il-baġit, iżda jekk aktar 'il quddiem il-Kunsill jagħti mandat lill-Kummissjoni biex tissieħeb fi ħdan l-ITD, dan ikun jinvolvi kontribuzzjoni finanzjarja annwali ta' EUR 130 000 għall-ħames snin li ġejjin. |INFORMAZZJONI ADDIZZJONALI |Analiżi/reviżjoni/estinzjoni awtomatika |531 | Il-proposta tinkludi klawżola ta' analiżi. |1.  RAKKOMANDAZZJONI MILL-KUMMISSJONI LILL-KUNSILLbl-għan li l-Kummissjoni tiġi awtorizzata tiftaħ in-negozjati għall-parteċipazzjoni Komunitarja fil-ħidma tad-Djalogu Fiskali Internazzjonali (ITD)IL-KUMMISSJONI TAL-KOMUNITAJIET EWROPEJ,TIRRAKKOMANDA:Li l-Kunsill jawtorizza lill-Kummissjoni tinnegozja l-parteċipazzjoni Komunitarja fil-ħidma tad-Djalogu Fiskali Internazzjonali.Fid-dawl tal-fatt li l-Kummissjoni, skond it-Trattat, ser tmexxi dawn in-negozjati f'isem il-Komunità, il-Kunsill jaħtar kumitat ad hoc biex jassisti lill-Kummissjoni f'dan il-kompitu.ANNESSIttra tas-19/04/2007 mibgħuta minn Danny Leipziger, Viċi-president tal-Bank Dinji, lill-Kummissarju Kovács, li tistieden lill-Unjoni Ewropea tissieħeb fid-Djalogu Fiskali Internazzjonali.[pic][pic][1] COM(2006) 421 finali.